HANA ขาลงยาว! ร่วงต่ออีก 9% หลังโบรกฯแนะขาย-หั่นประมาณการกำไรปีนี้ลดลง 21%
HANA ขาลงยาว! ร่วงต่ออีก 9% หลังโบรกฯแนะขาย-หั่นประมาณการกำไรปีนี้ลดลง 21% โดย ณ เวลา 16.05 น. อยู่ที่ระดับ 25.00 บาท ลบ 2.50 บาท หรือ 9.09% ด้วยมูลค่าซื้อขาย 268.48 ล้านบาท
HANA ขาลงยาว! ร่วงต่ออีก 9% หลังโบรกฯแนะขาย-หั่นประมาณการกำไรปีนี้ลดลง 21%
21 พ.ค. 2562

ผู้สื่อข่าวรายว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 16.05 น. อยู่ที่ระดับ 25.00 บาท ลบ 2.50 บาท หรือ 9.09% ด้วยมูลค่าซื้อขาย 268.48 ล้านบาท ราคาหุ้นปรับตัวลงแรงในรอบ 3 ปี 8 เดือน โดยเทียบตั้งแต่หุ้นลงไปทดสอบระดับ 25.00 บาท เมื่อวันที่ 28 ส.ค.2558

บล.เคทีบี (ประเทศไทย) ระบุว่า HANA รายงานกำไรสุทธิในไตรมาส 1/62 ที่ 303 ล้านบาท (-45% เทียบช่วงเดียวกันของปีก่อน, -53% ไตรมาสก่อนหน้า) หากตัดกำไรจากอัตราแลกเปลี่ยนออกจะได้กำไรปกติที่ 191 ล้านบาท (-48%เทียบช่วงเดียวกันของปีก่อน, -71% ไตรมาสก่อนหน้า) ต่ำกว่าที่ตลาดคาด 55%  เนื่องจากอัตรากำไรขั้นต้นลดลงมากทั้งเทียบช่วงเดียวกันของปีก่อน และไตรมาสก่อนหน้า
ในขณะที่ค่าเงินบาทโดยเฉลี่ยในไตรมาส 1/62 อยู่ที่ 31.63 บาท/ดอลลาร์สหรัฐฯ ทรงตัวเทียบช่วงเดียวกันของปีก่อน แต่ลดลง 3.6% ไตรมาสก่อนหน้า ดังนั้น การที่กำไรปกติลดลงต่ำกว่าคาด คาดสาเหตุหลักมาจาก Product mix ที่เปลี่ยนไป และอาจมีการลดราคาผลิตภัณฑ์ให้ลูกค้า จึงปรับกำไรปกติปี 2019 ลง 13% เป็น 1,857 ล้านบาท ลดลง 21.3% เทียบช่วงเดียวกันของปีก่อน โดยปรับรายได้สกลุดอลลาร์ และอัตรากำไรขั้นต้นลง และปรับราคาเป้าหมายลงเป็น 26.50 บาท (อิง PER 11.5x) ยังคงแนะนำ ขาย